title: "Vikram Samvat"
text: "Vikram Samvat as di amtelk kalender faan Nepaal.\n\nVikram Samvat (V.S.) gongt turag \u00fc\u00fcb en ual Hindu traditjuun. Hi as n\u00e4\u00e4md efter k\u00f6nang Vikramaditya Samvat an racht ham efter a muunfaasen. Di V.S. l\u00e4\u00e4pt di Gregoriaans kalender am 56,7 juar f\u00f6\u00f6r\u00fctj: Det juar 2000 as det juar 2056/57 efter Vikram Samvat. At nei juar begant di 13. April an arke nei muun begant uun a maden faan a krastelk muun. Di V.S. woort f\u00f6\u00f6raal uun a stootsaperoot, uun a bleeden an bi't k\u00f6nangh\u00fcs br\u00fckt. Diar san twaalew muuner, diar oober ei m\u00e4 a krastelk muuner auerian steme.\n\nMuuner\n\n\u00d6\u00f6der kalendern uun Nepaal \n B\u00fctj V.S. woort uk di Shaka Samvat br\u00fckt, f\u00f6\u00f6raal faan astroloogen. Hi racht ham efter k\u00f6nang Salivahan, di jin k\u00f6nang Soma Kant uun't juar 77/78 f.Kr. streden h\u00e4\u00e4. \n\n Di Nepaal-Samvat kalender as faan a Malla k\u00f6nger iinfeerd wurden. Hi begant uun't juar 879 efter Krast.\n\n Di Tibeetisk kalender Bot Gyalo (tibeetisk: bod rgyal lo) woort faan a fl\u00fccht Tibeetern an Sherpas br\u00fckt. Hi gongt turag \u00fc\u00fcb det Tantra-s\u00fcsteem Kalachakra faan't juar 1026. At tidjreegnang ferl\u00e4\u00e4pt uun en 60-juaragen kalender m\u00e4 fiiw elementen (holt, weeder, eerd, iisen, weeder) an twaalew diarten (m\u00fcs, oks, tiiger, haas, draag, slaang, hingst, sjep, aab, f\u00f6gel, h\u00fcnj, swin). Sodenang san dir 5 x 12 = 60 m\u00f6gelk ferbinjangen.\n\nKalender\nNepaal"